[bookmark: _Hlk86055217][bookmark: _Hlk86745516]သမ္မာကျမ်းစာ အနက်ပြန်ဆိုခြင်း – မော်ဂျူးလ် ၄ – အဓိပ္ပါယ်သို့ ချဉ်းကပ်ခြင်း
ဆွေးနွေးရန်မေးခွန်းများ
ဤသင်ခန်းစာတွင် သင်အနှစ်သက်ဆုံး သို့မဟုတ် အရေးအပါဆုံး သင်ယူရသည်ဟု ထင်မြင်သောအရာများမှာ အဘယ်နည်း။ သင်၌ မည်သည့်မေးခွန်းများရှိသနည်း။
သမ္မာကျမ်းစာပိုဒ်ကို လုံးဝတိကျပြီး သမာသမတ်ကျစွာ အဓိပ္ပာယ်ဖွင့်ဆိုနိုင်ရန် လူသားအနေအားဖြင့် ဖြစ်နိုင်သည်ဟု သင်ယုံကြည်ပါသလား။ ရှင်းပြပါ။
သိပ္ပံနည်းကျဆင်ခြင်တုံတရားဝါဒသည် သင်၏သမ္မာကျမ်းစာလေ့လာပုံအပေါ် သက်ရောက်မှုရှိခဲ့သည့် နည်းလမ်းများကို သင်သတိပြုမိပါသလား။ ရှင်းပြပါ။
သမ္မာကျမ်းစာကို ကျဉ်းမြောင်းသောစိတ်ခံစားမှု သို့မဟုတ် အလိုလိုသိစိတ်ဖြင့် ဖတ်ရှုခြင်းမှ မည်သို့ကာကွယ်မည်နည်း။
သမ္မာကျမ်းစာအနက်ပြန်ဆိုခြင်းနှင့်ပတ်သက်၍ သင်ကြုံတွေ့ရသော ပုဂ္ဂလဓိဋ္ဌာန်ဝါဒအချို့ကား အဘယ်နည်း။
ပုဂ္ဂလဓိဋ္ဌာန်ဝါဒသည် သင်၏နားလည်မှုနှင့် သမ္မာကျမ်းစာအဓိပ္ပာယ်ဖွင့်ဆိုခြင်းအပေါ် မည်သို့သက်ရောက်မှုရှိသနည်း။
သင့်ပုဂ္ဂိုလ်ရေးအတွေ့အကြုံများနှင့် အယူအဆများက သမ္မာကျမ်းစာနားလည်မှု အပေါ် လွှမ်းမိုးခြင်း၏အန္တရာယ်မှာ အဘယ်နည်း။
သမ္မာကျမ်းစာကို ပိုမိုနားလည်ရန် သင့်အနေဖြင့် ကျမ်းစာနှင့်အပြန်အလှန် ဆွေးနွေးမှုပုံစံကို မည်သို့ပြင်ဆင်သင့်သနည်း။
သမ္မာကျမ်းစာလေ့လာရာတွင် သင်၏မေးခွန်းများနှင့် ယူဆချက်များကို မည်သို့ ကိုင်တွယ်ပါသနည်း။
သင်၏ပုဂ္ဂိုလ်ရေးနှင့် ပုဂ္ဂလဓိဋ္ဌာန်အမြင်သည် သမ္မာကျမ်းစာ အနက်ဖွင့်ဆိုခြင်းအတွက် မည်ကဲ့သို့တန်ဖိုးရှိသနည်း။
အခွင့်အာဏာ-ဒိုင်ယာလော့ပုံစံနှင့်အညီ အခြားသူများ သမ္မာကျမ်းစာကို လေ့လာစေရန် လှုံ့ဆော်နိုင်မည့်နည်းလမ်းအချို့ကား အဘယ်နည်း။
သမ္မာကျမ်းစာ၏အမှားအယွင်းမရှိသောအခွင့်အာဏာကို ငြင်းပယ်သော ဝေဖန်မှုများအား သင်ကြုံတွေ့ဖူးပါသလား။ သင့်အပေါ် မည်သို့သက်ရောက်မှု ရှိခဲ့သနည်း။ ၎င်းကို သင်မည်သို့ကိုင်တွယ်ခဲ့သနည်း။ နောင်အနာဂတ်တွင် ထိုကဲ့သို့ကြုံတွေ့ရလျှင် ပိုမိုကောင်းမွန်စွာ မည်သို့ကိုင်တွယ်နိုင်မည်နည်း။
ပြန်လည်သုံးသပ်ချက်- ဧဝံဂေလိဆိုင်ရာ ဒိုင်ယာလော့ချဉ်းကပ်မှုအရ၊ အနက်ဖွင့်ဆိုခြင်းတွင် စာဖတ်သူနှင့် ကျမ်းပိုဒ်၏အခွင့်အာဏာကြား ဒိုင်ယာလော့ သို့မဟုတ် အပြန်အလှန်ဆွေးနွေးမှု ပါဝင်သည်။ အခြေခံအယူအဆမှာ ကျမ်းပိုဒ်သည် ဓမ္မဓိဋ္ဌာန်အဓိပ္ပာယ်ရှိသော်လည်း ဤဓမ္မဓိဋ္ဌာန်အဓိပ္ပာယ်ကို စာဖတ်သူနှင့် ကျမ်းပိုဒ်ကြားတွင် အပြန်အလှန်ဆက်သွယ်မှု သို့မဟုတ် ဒိုင်ယာလော့တစ်ခုမှတဆင့် အကောင်းဆုံးရှာဖွေတွေ့ရှိခြင်းဖြစ်သည်။ ဤဒိုင်ယာလော့ချဉ်းကပ်မှုတွင် (၁) ဓမ္မဓိဋ္ဌာန်သမ္မာတရားကို သမ္မာကျမ်းစာတွင် တွေ့ရှိနိုင်သည်ဟု ယုံကြည်ခြင်းနှင့် ကျွန်ုပ်တို့တစ်ဦးစီသည် သမ္မာကျမ်းစာကို ချဉ်းကပ်သည့်အခါ လုံးဝဓမ္မဓိဋ္ဌာန်ကျသည်ဟု တွေးတောခြင်းအန္တရာယ်မှ ရှောင်ရှားရန် ကူညီပေးသည်။ ထို့ထက်မက၊ အခွင့်အာဏာ-ဒိုင်ယာလော့ချဉ်းကပ်မှုတစ်ခုက သမ္မာကျမ်းစာ၏အခွင့်အာဏာကို နာခံရာတွင် ဆင်ခြင်တုံတရားနှင့် သိပ္ပံနည်းကျစီရင်ဆုံးဖြတ်ချက်များကို အမြဲကြည့်ရှုရမည်ကို သတိရစေသည်။ ဒိုင်ယာလော့ဂ်ချဉ်းကပ်နည်းက (၂) ကျွန်ုပ်တို့အားလုံးသည် သမ္မာကျမ်းစာအနက်ဖွင့်ဆိုပုံအပေါ် သြဇာလွှမ်းမိုးသည့် အတွေ့အကြုံများ၊ ရှုထောင့်များနှင့် ယုံကြည်ချက်များဖြင့် သမ္မာကျမ်းစာကို လေ့လာကြောင်းနှင့် ကျွန်ုပ်တို့၏ပုဂ္ဂိုလ်ရေးဆိုင်ရာ အကြောင်းအရာများသည် အဖိုးတန်ကြောင်းလည်း အသိအမှတ်ပြုပါသည်။ သို့သော် ကျွန်ုပ်တို့၏ပုဂ္ဂလဓိဋ္ဌာန်ဝါဒကို သမ္မာကျမ်းစာ၏အခွင့်အာဏာအောက် နိမ့်ချခြင်းမရှိပါက၊ အဓိပ္ပါယ်ဖွင့်ဆိုချက်များအပေါ် ကြီးမားစွာ အဟန့်အတားဖြစ်စေမည်ဟုလည်း သတိပေးထားသည်။
ကိစ္စရပ်လေ့လာမှု- အဲရီကာသည် နေ့တိုင်းနီးပါး ကျမ်းစာဖတ်သည်။ သမ္မာကျမ်းစာဖတ်ပြီး သူမ သင်ယူရသောအရာများကို နေ့စဥ်မှတ်တမ်းရေးမှတ်ခဲ့သည်။ တစ်နေ့ နေ့စဥ်မှတ်တမ်းရေးသားပြီးချိန်၊ “ဤကျမ်းပိုဒ်ကို လွန်ခဲ့သောနှစ်၌လည်းဖတ်ဖူးခဲ့သည်" ဟုသူမတွေးမိသည်။ မည်သည့်အရာ‌ ရေးမှတ်ခဲ့သနည်း"ဟု မိမိကိုယ်ကို စဥ်းစားမိသည်။ နေ့စဥ်မှတ်တမ်းကို ပြန်ကြည့်ရာ၊ လွန်ခဲ့သောနှစ်က ထိုကျမ်းပိုဒ်အကြောင်း ရေးထားသည်ကို တွေ့ရသည်။ ထိုကျမ်းပိုဒ်နှင့်ပတ်သတ်၍ ယခင်ရေးခဲ့သည်နှင့် ယခုရေးသောအရာကို နှိုင်းယှဉ်ကြည့်သည်။ တစ်နှစ်အတွင်း သူမ၏နားလည်မှု မည်မျှတိုးတက်လာသည်ကို မြင်သောအခါ အံ့အားသင့်ခဲ့သည်။ သူမသည် ကျမ်းပိုဒ်ကို လွန်ခဲ့သောတစ်နှစ်ကထက် ယခုပို၍ အဘယ်ကြောင့် လေးလေးနက်နက် နားလည်ခဲ့သနည်းဟု တွေးမိသည်။
ပြန်လည်ဆင်ခြင်သုံးသပ်ခြင်းမေးခွန်းများ
1. အဲရီကာကဲ့သို့ပင် ဘုရားသခင်အတွက် အသက်ရှင်ရန် ကြိုးစားခြင်း၏နေ့စဥ်အတွေ့အကြုံများသည် ဘုရားသခင်၏နှုတ်ကပတ်တော်များကို ပိုမိုရှင်းလင်းစွာ/သို့မဟုတ် နက်နဲစွာနားလည်ရန် ကူညီပေးသည်ကို သင်တွေ့ရှိပါသလား။ အသေးစိတ်ရှင်းလင်းဖော်ပြခြင်း
ဤဖော်ပြချက်ကို သုံးသပ်ပါ_ “သမ္မာကျမ်းစာဖတ်ရှုခြင်းသည် သင်၏နေ့စဉ်အသက်တာတွင် လုပ်ဆောင်မှုများကို သမ္မာကျမ်းစာနှင့်အညီဖြစ်ရန် ကူညီပေးပြီး၊ သမ္မာကျမ်းစာကို လက်တွေ့ ကျင့်သုံးရန်ကြိုးစားခြင်းသည် သမ္မာကျမ်းစာကို ပိုမိုပြည့်စုံပြီး လေးနက်စွာနားလည်ရန် ကူညီပေးသည်။” ဤအရာကို သင်ကြုံဖူးပါသလား။ ဥပမာများဖြင့် အသေးစိတ်ရှင်းပြပါ။ 
ဤဖော်ပြချက်ကို သုံးသပ်ပါ_ “နာခံမှုနှင့် ချစ်ခြင်းမေတ္တာနှစ်ရပ်စလုံးသည် သမ္မာကျမ်းစာကို ပိုမိုလေးနက်စွာ နားလည်ရန်ကူညီပေးပါက၊ အတန်းတက်ခြင်း သို့မဟုတ် သမ္မာကျမ်းစာ အချက်အလက်များကိုအလွတ်ကျက်ခြင်းထက် ၎င်းကို ပိုလိုအပ်သည်။” ဤအရာကို သင်ကြုံဖူးပါသလား။ တစ်စုံတစ်ဦးကို ချစ်တတ်ရန်သင်ယူခြင်းက သမ္မာကျမ်းစာကို ပိုမိုနက်ရှိုင်းစွာ နားလည်ရန် ကူညီပေးပါသလား။ နာခံတတ်ရန် ခြေလှမ်းများလှမ်းခြင်းက သမ္မာကျမ်းစာကို ပိုမိုနက်ရှိုင်းစွာနားလည်ရန် ကူညီပေးပါသလား။ ရှိခဲ့ဖူးပါက အသေးစိတ်ပြောပြပါ။
လုပ်ဆောင်ရန် လုပ်ငန်းများ
1. သမ္မာကျမ်းစာကို သင်ဖတ်ရှုသည့်အခါ ၎င်းအား ကောင်းမွန်သော အချက်အလက်များ၏ ရင်းမြစ်တစ်ခုအဖြစ်သာ မမှတ်ယူပါနှင့်။ သင်သည် စာမေးပွဲဖြေဆိုရန် ပြင်ဆင်နေသည့် ကျမ်းစာကျောင်းသားတစ်ဦးဖြစ်လျှင်ပင် သမ္မာကျမ်းစာကို အထူးနည်းလမ်းဖြင့် ဖတ်ရှုပါ။ အထူးသဖြင့် သင်သည် တရားဒေသနာတစ်ခု သို့မဟုတ် သင်တန်းတစ်ခုအတွက် ပြင်ဆင်နေသော သင်းအုပ်ဆရာ ဖြစ်လျှင် သမ္မာကျမ်းစာကို အခြားစာအုပ်ကဲ့သို့မဖတ်ပါနှင့်။ စာရေးသူ၏ မူလရည်ရွယ်ချက်ကို ရှာဖွေပါ။ ၎င်းကိုနာခံပါ။ လက်တွေ့ကျင့်သုံးပါ။ ဘုရားသခင်ကို ချစ်သောစိတ်ဖြင့်ဖတ်ပါ။ ကျမ်းစာက သင့်အတွေးအခေါ်၊ ရည်ရွယ်ချက်နှင့် အပြုအမူများကို စစ်ဆေးစေပါ။ ၎င်းအပေါ် ဆုတောင်းပါ။ အပြစ်ဖော်ပြပါက နောင်တရပါ။
1. သင့်အသင်းတော်ရှိလူများထံ သင်သွားရောက်လည်ပတ်သည့်အခါ၊ သမ္မာကျမ်းစာကို မည်သို့ ဖတ်ရှုကြောင်း ၎င်းတို့အားမေးမြန်းပါ။ မှန်ကန်စွာဖတ်တတ်အောင် သင်ပေးပါ။ သူတို့အတွက် စံနမူနာပြပါ။ သင်၏ပုံသက်သေကို လိုက်လျှောက်ရန် သူတို့ကို အားပေးပါ။
1. သင့်မိသားစုနှင့်လည်း ထိုနည်းအတိုင်း ပြုလုပ်ပါ။
